recursal/SuperWikiNEXT-32B huggingface dataset:
Glob Baroque 
Glob yang pernah digunakan oleh ahli pelayaran Perancis
**Glob** ialah model kecil 3 matra sebuah Bumi atau jasad cakerawalan berbentuk sfera lain. Ia berbentuk sfera atau menyerupai bentuk bola yang bulat. Biasanya glob diletakkan pada sebuah paksi yang condong. Ini kerana bumi berpusing di atas paksinya dalam keadaan condong.

Istilah glob berasal dari bahasa Latin iaitu *globus* yang bermaksud bulatan atau gelang atau pusingan.

Secara perbandingan, keadaan glob dengan bumi sebenar tidaklah sama. Permukaan glob agak rata, tidak ada gunung-ganang dan lautan serta jurang. Permukaan glob dipenuhi maklumat bertulis sama ada dalam bentuk teks, simbol dan warna berbeza. Di atas glob juga dilukis garisan ilusi iaitu latitud dan longitud. Saiz glob juga berbeza-beza dan cantik untuk dijadikan hiasan dan cenderahati kepada peminat geografi.

Ada juga glob yang menunjukkan keadaan topografi, ketinggian sesuatu tempat tetapi masih dianggap rata, tidak herot-berot sebagaimana bumi sebenar.

Nisbah antara glob dengan bumi ialah 1:40 juta.

Sejarah
-------

Glob mula dicipta oleh rakyat Turki purba bernama Crates yang tinggal di Mallus, Cilicia. Beliau menggunakan bahasa Yunani pada abad ke-2 SM. Beliau menjadi pemimpin sekolah kesusasteraan dan ketua perpustakaan Pergamum. Hasil kerja beliau telah dikritik oleh pengulas Homeros. Pada 168 SM, Crates telah melawat Rom sebagai Duta kepada Eumenes. Penyelidik Strabo ada memberi ulasan tentang glob yang direka oleh Crates. Glob purba yang dicipta pada 150 SM itu dipamerkan di Muzium Napoli, Napoli, Itali. Ia dikenali sebagai Atlas Farmese.

Glob yang lebih moden dibuat semasa kegemilangan Islam oleh ahli geografi Muslim dan seorang ahli astronomi di bawah pemerintahan Khalifah Abasiah, Al-Maamun pada abad ke-9.

Kemudian glob pernah dibuat oleh Martin Behaim yang tinggal di Nürnberg, Jerman pada 1474. Pada 1507 Martin Waldseemueller telah membuat glob yang menunjukkan benua Amerika buat pertama kalinya. Pada 1507 juga terdapatnya glob Hunt-Lenox. Pada 1570 pula Taqi al-Din telah membuat glob di Pusat penyelidik al-Din Istambul.

Glob terbesar
-------------

* Glob terbesar terletak di Queens, New York dengan diameter 120 kaki. Glob ini dinamakan Unsphere.
* Eartha ialah glob dengan diameter 41 kaki. Terletak di Delome, Yatrmouth, Maine, Amerika Syarikat.

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***Glob***. |

* Glob maya

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana alatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Jin Akanishi** (赤西 仁, *Akanishi Jin*) (lahir 4 Julai 1984) ialah seorang penyanyi pujaan J-pop dan ahli kumpulan KAT-TUN yang beroperasi di bawah Johnny & Associates. Dia adalah seorang penyanyi, penari dan pelakon. Akanishi pernah mengumumkan bahawa dia akan pergi belajar di luar negara selama setahun setengah pada 13 Oktober 2006. Dia pergi ke Los Angeles dan pulang ke Jepun pada 19 April 2007 untuk menyambung kembali aktiviti bersama KAT-TUN.

Profil
------

* **Nama:** Jin Akanishi
* **Umur:** 23
* **Ketinggian:** 176 cm
* **Berat badan:** 62 kg
* **Tarikh lahir:** 4 Julai 1984
* **Tempat lahir:** Tokyo, Jepun
* **Jenis darah:** O
* **Warna kegemaran:** hitam, putih, perak
* **Musim kegemaran:** musim luruh, musim bunga
* **Sukan kegemaran:** bola sepak
* **Anggota keluarga:** Ibu bapa, adik lelaki (Reio).
* **Rakan karib:** Tomohisa Yamashita, Yuu Shirota, Ryo Nishikido

Sesetengah orang tersalah baca nama Akanishi sebagai Akanishi Hitoshi disebabkan aksara Cina yang digunakan untuk nama 'Jin'. Hakikatnya, dalam kemunculannya buat pertama kali sebagai Johnny's Junior dalam majalah Myojo, namanya telah tersalah cetak sebagai Hitoshi. Bagaimana pun, Akanishi telah menjelaskan bahawa nama pertamanya, Jin, diberi oleh ibu bapanya. 

Nama Jin datang dari lima nilai Konfusianisme -- 仁，义, 礼, 智 dan 信 (bererti kemurahan hati, kewajaran, kesusilaan, kebijaksanaan dan kebenaran). Nama Jin bererti "kemurahan hati".
**Google Web Toolkit** (**GWT**) ialah sebuah rangka kerja bersumber terbuka untuk pembangunan web yang membolehkan antara muka web JavaScript rumit dicipta dan diselenggara dalam Java. Rangka kerja ini dilesenkan di bawah Lesen Apache versi 2.0.

Sejarah
-------

Sejarah keluaran| Keluaran | Tarikh | Catatan |
| --- | --- | --- |
| GWT 1.0 | 17 Mei 2006 |  |
| GWT 1.1 | 11 Ogos 2006 |  |
| GWT 1.2 | 16 November 2006 |  |
| GWT 1.3 | 5 Februari 2007 |  |
| GWT 1.4 | 28 Ogos 2007 |  |
| GWT 1.5 | 27 Ogos 2008 |  |
| GWT 1.6 | 7 April 2009 |  |
| GWT 1.7 | 13 Julai 2009 |  |
| GWT 2.0 | 8 Disember 2009 |  |
| GWT 2.1.0 | 19 Oktober 2010 |  |
| GWT 2.2.0 | 11 Februari 2011 |  |
| GWT 2.3.0 | 3 Mei 2011 |  |
| GWT 2.4.0 | 8 September 2011 |  |
| GWT 2.5.0 | 24 Oktober 2012 | Super Dev Mode ditambah buat pertama kalinya pada keluaran ini. |
| GWT 2.5.1 | 11 Mac 2013 |  |
| GWT 2.6.0 | 30 Januari 2014 |  |
| GWT 2.6.1 | 10 Mei 2014 |  |
| GWT 2.7.0 | 20 November 2014 |  |
| GWT 2.8.0 | 20 Oktober 2016 | DevMode klasik dilapukkan (*deprecated*), sokongan kepada sintaks Java 8, JSInterop & GSS sudah tidak bersifat percubaan, GSS telah menggantikan CSSResource yang kini lapuk. |
|

Komponen
--------

Komponen-komponen utama GWT termasuklah:

Pengkompil GWT Java-ke-JavaScript
Menterjemah bahasa pengaturcaraan Java ke bahasa pengaturcaraan JavaScript.
GWT Development Mode (DevMode)
Membolehkan pembangun menjalankan dan melakukan aplikasi GWT dalam mod pembangunan (aplikasi berjalan sebagai Java dalam JVM tanpa dikompil ke JavaScript). Sebelum 2.0, mod berhos GWT menyediakan "pelayar web berhos" khas untuk menyapepijat kod GWT. Dalam 2.0, laman web yang dinyahpepijat dipaparkan di pelayar web biasa. DevMode disokong menerusi penggunaan plugin kod jadi bernama Google Web Toolkit Developer Plugin untuk kebanyakan pelayar web popular.
Pustaka pelagakan (*emulation*) JRE
Pelaksanaan JavaScript bagi kelas-kelas yang selalu diguna dalam pustaka piawai Java (contohnya kebanyakan kelas-kelas dalam pakej java.lang dan sebahagian dalam pakej java.util).
Pustaka kelas antara muka pengguna web GWT
Satu set antara muka dan kelas khas untuk mencipta widget.

Rujukan
-------

1. ↑  "Catatan keluaran GWT 2.5.0 (RC1)". GWT Project.

Pautan luar
-----------

* Tapak web rasmi
Dalam teori maklumat, **lewahan** (**ليواهن**) mengukur perbezaan pecahan di antara entropi H(X) bagi suatu ensembel X, dan nilai maksimum yang mungkin {\displaystyle \log(|{\mathcal {A}}\_{X}|)}. Secara tidak rasminya, ia adalah jumlah "ruang" terbazir yang digunakan untuk menghantar data tertentu. Pemampatan data merupakan satu cara untuk mengurangkan atau menyingkirkan lewahan yang tidak diingini, manakala hasil tambah semak pula merupakan satu cara untuk menambah lewahan yang diinginkan dengan tujuan untuk mengesan ralat apabila berkomunikasi melalui saluran hingar bagi muatan terhad.

Takrifan kuantitatif
--------------------

Dalam menerangkan lewahan data mentah, kadar suatu sumber maklumat ialah entropi purata setiap simbol. Untuk sumber tanpa ingatan, ini hanyalah entropi bagi setiap simbol, manakala, dalam kebanyakan kes umum bagi suatu proses stokastik, ia adalah:

{\displaystyle r=\lim \_{n\to \infty }{\frac {1}{n}}H(M\_{1},M\_{2},\dots M\_{n}),}
had, apabila *n* pergi ke ketakterhinggaan, bagi entropi tercantum bagi simbol-simbol *n* pertama dibahagikan dengan *n*. Ia adalah biasa dalam teori maklumat untuk membincangkan "kadar" atau "entropi" bagi suatu bahasa. Ini adalah sesuai, contohnya, apabila sumber maklumat merupakan prosa bahasa Inggeris. Kadar sumber tanpa ingatan hanyalah {\displaystyle H(M)}, kerana dengan takrifan, tiada kesalingbergantungan mesej-mesej berturutan bagi suatu sumber tanpa ingatan.

Catatan
-------

1. ↑  Di sini ia dianggap {\displaystyle {\mathcal {A}}\_{X}} merupakan set di mana taburan kebarangkalian ditakrifkan.
2. ↑  MacKay, David J.C. (2003). "2.4 Definition of entropy and related functions". *Information Theory, Inference, and Learning Algorithms*. Cambridge University Press. m/s. 33. ISBN 0-521-64298-1. The *redundancy* measures the fractional difference between H(X) and its maximum possible value, {\displaystyle |\log(|{\mathcal {A}}\_{X}|)}

Rujukan
-------

* Reza, Fazlollah M. (1994) [1961]. *An Introduction to Information Theory*. New York: Dover [McGraw-Hill]. ISBN 0-486-68210-2.
* Schneier, Bruce (1996). *Applied Cryptography: Protocols, Algorithms, and Source Code in C*. New York: John Wiley & Sons, Inc. ISBN 0-471-12845-7.
* Auffarth, B; Lopez-Sanchez, M.; Cerquides, J. (2010). "Comparison of Redundancy and Relevance Measures for Feature Selection in Tissue Classification of CT images". *Advances in Data Mining. Applications and Theoretical Aspects*. Springer. m/s. 248–262. CiteSeerX 10.1.1.170.1528.

Portal:* icon Sains komputer
**Lacey Nicole Chabert** (/ʃəˈbɛər/ *shə-BAIR*; lahir 30 September 1982)  ialah seorang pelakon wanita Amerika. Salah satu peranan pertamanya ialah memainkan anak perempuan Erica Kane di *All My Children.* Beliau ialah pelakon ketiga untuk memegang watak Bianca Montgomery, dari 1992 hingga 1993. Beliau kemudian menjadi terkenal sebagai pelakon kanak-kanak di televisyen untuk peranannya sebagai Claudia Salinger dalam drama televisyen Fox *Party of Five* (1994–2000).

Beliau menyumbangkan suara Eliza Thornberry dalam siri animasi Nickelodeon *The Wild Thornberrys* (1998–2004) dan dua filem cereka, *The Wild Thornberrys Movie* dan *Rugrats Go Wild*. Beliau juga merupakan pelakon suara watak Meg Griffin semasa musim pertama sitkom animasi *Family Guy*, dan adiwira Zatanna Zatara dalam beberapa bahagian media berkaitan DC Comics. Dalam filem, beliau telah muncul dalam *Lost in Space* (1998), *Not Another Teen Movie* (2001), dan *Daddy Day Care* (2003), dan mempunyai peranan utama sebagai Gretchen Wieners dalam *Mean Girls* (2004), Meg Cummings dalam *Dirty Deeds* (2005), Dana Mathis dalam pembikinan semula seram *Black Christmas* (2006) dan Penelope dalam filem animasi Krismas *All I Want for Christmas Is You* (2017).

Chabert juga telah muncul dalam lebih 30 filem Hallmark Channel.

Rujukan
-------

1. ↑  "Chabert, Lacey 1982–". *Encyclopedia.com*. Cengage. Dicapai pada March 16, 2022.
2. ↑  Mendoza, N.F. (October 23, 1994). "The 'sparkle' that holds Fox's 'Party of Five' together is called Lacey". *The Los Angeles Times*. Dicapai pada September 24, 2010.
3. ↑  Daniel Robert Epstein. "Interview with Seth MacFarlane, creator of The Family Guy". UGO.com. Diarkibkan daripada yang asal pada December 18, 2008. Dicapai pada January 4, 2009.
4. ↑  "The 10 Actors You Always See in Hallmark Channel Movies". November 5, 2021.
5. ↑  "How Many Hallmark Movies Has Lacey Chabert Actually Starred In?". *The List*. Dicapai pada November 22, 2022.

Pautan luar
-----------

* Lacey Chabert di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Sepanyol
* Perancis (data)
* Jerman
* Israel
* Amerika Syarikat
* Belanda

 |
Dalam sains komputer, kaedah pemutat (bahasa Inggerisnya *mutator method*) ialah kaedah yang diguna untuk mengawal perubahan keatas pemboleh ubah. Kaedah pemutat yang digunakan untuk meletakkan nilai kepada pemboleh ubah biasanya dipanggil "setter" manakala yang digunakan untuk mengambil nilai pemboleh ubah dipanggil "getter".

Contoh
------

### Contoh C

Fail student.h

```
#ifndef STUDENT\_H
#define STUDENT\_H
 
typedef struct student \*student\_t;
 
student\_t student\_new(int age, char \*name);
void student\_delete(student\_t s); 
 
void student\_set\_age(student\_t s, int age);
int student\_get\_age(student\_t s);
 
#endif

```

Fail student.c

```
#include "student.h"

struct student { int age; char \*name; };

student\_t student\_new(int age, char \*name) {
  student\_t s = malloc(sizeof \*s);
  s->age = age; s->name = name;
  return s;
}

void student\_delete(student\_t s) {
  free(s);
}

void student\_set\_age(student\_t s, int age) {
  s->age = age;
}

int student\_get\_age(student\_t s) {
  return s->age;
}

```

Fail main.c:

```
#include "student.h"

int main(void) {
  student\_t s = student\_new(19, "Maurice");
  int old\_age = student\_get\_age(s);
  student\_set\_age(s, 21);
  student\_delete(s);
  return 0;
}

```

### Contoh C++

Fail Student.h:

```
#ifndef STUDENT\_H
#define STUDENT\_H

#include <string>

class Student {
public:
    Student(const std::string& name);

    const std::string& name() const;
    void name(const std::string& name);

private:
    std::string name\_;
};

#endif

```

Fail Student.cpp:

```
#include "Student.h"

Student::Student(const std::string& name) : name\_(name) {
}

const std::string& Student::name() const {
    return name\_;
}

void Student::name(const std::string& name) {
    name\_ = name;
}

```

### Contoh Python

```
class Murid:
    def \_\_init\_\_(self, nama):
        self.\_nama = 0

    #Kaedah getter
    @property
    def nama(self):
        return self.\_nama

    #Kaedah setter
    @nama.setter
    def nama(self, nama):
        self.\_nama = nama

ali = Murid("Ali")
print ali.name() #==> Ali
ali.name("Abu")
print ali.name() #==> Abu
ali.\_name = "Siti" # pintas setter
print ali.\_name # pintas getter; ==> Siti

```
Ganesha mencatatkan epik Mahabharata yang diceritakan oleh Vyasa
Itihāsa (bahasa Sanskrit) merujuk kepada epik-epik Ramayana dan Mahabharata yang berasal dari negara India. 

Sebuah itihāsa menceritakan suatu kisah zaman silam, dan yang telah diturunkan secara lisan sejak turun-temurun. Dengan peredaran masa, kisah-kisah ini telah ditulis. Secara kebetulan, kedua-dua Mahabharata dan Ramayana telah ditulis oleh saksi dan seorang watak dalam epik-epik tersebut. Penulis Ramayana ialah Valmiki dan Mahabharata direkodkan oleh Vyasa. Sehingga kini, kedua-dua epik ini telah mempengaruhi hampir semua bidang kesenian India, seperti kesusasteraan seperti puisi dan sajak, seni lukisan, seni tarian, seni muzik, seni lakonan dan pementasan.

Etimologi
---------

Dalam bahasa Sanskrit terma *itihāsa* इतिहास berasal daripada perkataan *iti ha āsa* इति ह आस, yang bermaksud "maka, demikian ia berlaku". 

Menurut definisi yang diberikan oleh beberapa teks Sanskrit, sesuatu Itihāsa perlu mengandungi topik-topik berkaitan puruṣārtha iaitu Dharma (kebaikan), artha (kekayaan), kama (keinginan), dan Moksha (kebebasan). Ini lazimnya dilakukan secara penceritaan peristiwa-peristiwa yang berlaku pada zaman purba.

Perkataan 'Itihāsa' dan 'Purana' telah kerap kali disebut dalam teks-teks Veda (contohnya, *Atharvaveda* 15.6.4; *Śatapatha Brāhmaṇa* 13.4.3.12; *Bṛihadāraṇyaka Upaniṣad* 2.4.10).

Pautan Luar
-----------

1, *A Concise Encyclopaedia of Hinduism*, Swam Harshananda (2007), Ramakrishna Math Bangaluru,

Rujukan
-------

1. ↑
2. ↑
3. ↑
4. ↑
5. ↑
6. ↑
**Kutu trip** (bahasa Inggeris:*Thrips*) (Order **Thysanoptera**) ialah serangga kecil dan langsing dengan sayap berjumbai. Spesies kutu trip makan daripada pelbagai jenis sumber, kedua-duanya tumbuhan dan haiwan, dengan mencucuknya dan menghisap isinya. Sebilangan besar spesies kutu trip dianggap serangga perosak, kerana ia makan tumbuhan dengan nilai komersial. Sebahagian spesies kutu trip makan serangga lain atau hama dan diangggap berfaedah, sementara sebahagiannya makan spora kulat atau debunga. Setakat ini, kira-kira 6,000 spesies telah dikenalpasti. Kutu trip biasanya kecil (1 mm panjang atau kurang) dan bukan penerbang yang baik, walaupun ia dapat dibawa jarak jauh oleh angin. Dalam keadaan yang baik, banyak spesies dapat membiak berkali ganda dalam saiz populasi dan membentuk kumpulan besar, menyebabkannya menganggu manusia.

Mikroskop elektron pengimbas kutu trip (Thysanoptera), menunjukkan strukturnya, mata majmuk, binaan sayap, dan *setae*.
*Ponticulothrips diospyrosi* pada jari sebagai perbandingan.
Gambar rajah Thysanoptera

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Kutu trip*** |

* Thrips of the World checklist
* Thrips images from the "Pests and Diseases Image Library (PaDIL)" of Australia Diarkibkan 2010-10-29 di Wayback Machine
* University of California Pest Management Guidelines for Thrips
**Lin Mun Poo** merupakan rakyat Malaysia yang menjadi pakar penggodam komputer di Amerika Syarikat. Dia telah menceroboh pelayan bank pusat Amerika Syarikat, Federal Reserve Bank of Cleveland dan memasang kod virus komputer untuk mendapatkan maklumat kad bank pengguna dan kad kredit pengguna.

Penangkapan
-----------

Pada 5 November 2011, dia dipenjara 10 tahun oleh mahkamah Brooklyn, New York, Amerika Syarikat (AS) kerana kesalahan menggodam komputer Rizab Persekutuan AS dan bank-bank lain. Pendakwaan oleh Loretta Lynch.

Pada Oktober 2010 dia pergi ke Amerika Syarikat melalui Lapangan Terbang Antarabangsa John F. Kennedy dan untuk menjual nombor kad kredit dan kad bank curi. Tetapi terjerat apabila pembelinya ialah seorang ejen perisikan AS. Ketika ditahan, rakyat Malaysia itu memiliki 122,000 nombor kad bank dan kad kredit curi. Komputer riba yang dibawanya mengandungi 400,000 pelbagai maklumat kad kredit, kad pengguna dan kad bank yang berjaya digodam.

Dari Malaysia, dia berjaya menggodam komputer pelayan Kementerian Pertahanan AS dan kontraktor Pentagon yang menguruskan operasi pengangkutan tentera dan operasi ketenteraan lain.

Lin Mun Poo (32 tahun) mengaku menggodam bank pusat AS itu serta beberapa institusi kewangan swasta lain termasuk mencuri nombor kad bank dan kad kredit. Dia menggodam dan memuat naik satu kod perisian virus pada pelayan komputer bank pusat tersebut. Semua penggodam di dunia mestilah beringat bahawa AS bukanlah tempat untuk mereka menjalankan perniagaan haram.

Kurt Baumgartner dari Kaspersky Lab menyatakan bahawa kes ini menunjukkan tahap keselamatan yang lemah di AS. Jika rakyat Malaysia, apatah lagi penggodam dari China dan Russia. Buku tulisan Bob Woodward bertajuk "Obama's Wars" mendedahkan penggodam dari China menceroboh data-data dalam komputer Barack Obama dan John McCain semasa mereka berdua berkempen dalam Pilihan raya Presiden.

Rujukan
-------

1. ↑  "Malaysian gets 10 years prison for US Fed hacking". *AFP*. 5 November 2011. Diarkibkan daripada yang asal pada 2011-11-09. Dicapai pada 6 November 2011.
2. ↑  Malaysian hacker gets 10 years in US prison
3. ↑  Peretas Malaysia dihukum di Amerika Serikat
4. ↑  Penggodam siber Malaysia dijel 10 tahun
5. ↑  'Scary stuff': Cyberattack arrest highlights risk
Untuk kegunaan lain, sila lihat Kutub (nyahkekaburan).

Paksi geografi putaran A (hijau), dan menunjukkan kutub geografi utara A1, dan kutub geografi selatan A2; juga menunjukkan medan magnet dan paksi magnet putaran B (biru), dan kutub magnet utara B1, dan kutub magnet selatan B2.
**Kutub geografi** (Jawi: قطب ݢيوݢرافي‎) adalah salah satu daripada dua titik pada jasad yang berputar (planet, planet kerdil, satelit semula jadi, sfera...dll.) di mana paksi putarannya menyilangi permukaannya. Sama dengan Kutub Utara dan Selatan Bumi, kutub-kutub ini biasanya dipanggil "kutub utara" dan "kutub selatan" jasad itu, satu terletak 90 darjah di satu arah dari khatulistiwa jasad dan yang lain terletak 90 darjah di arah yang bertentangan dari khatulistiwa.

Setiap planet mempunyai kutub geografi. Jika sebuah jasad menjana medan magnet seperti Bumi, ia juga akan memiliki kutub magnet.

Usikan di putaran sebuah jasad bermaksud kutub geografi itu merayau sedikit pada permukaannya. Sebagai contoh, bergerak sebanyak beberapa meter sepanjang tempoh beberapa tahun. Dengan kartografi memerlukan koordinat yang tepat dan tidak berubah, lokasi purata[*perlu rujukan*] kutub geografi diambil sebagai *kutub kartografi* yang tetap dan menjadi titik-titik di mana bulatan agung jasad longitud bersilang.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Kutub geografi*** |

* Antipode
* Bonjol khatulistiwa
* Kawasan kutub Bumi
* Kutub jasad astronomi
* Rayauan kutub

Rujukan
-------

1. ↑  Kotlyakov, Vladimir; Komarova, Anna (2006). "pole; geographic pole" [kutub; kutub geografi]. *Elsevier's dictionary of geography : in English, Russian, French, Spanish and German* (dalam bahasa Inggeris, Rusia, Perancis, Sepanyol, dan Jerman) (ed. 1st). Elsevier. m/s. 557. ISBN 9780080488783. Dicapai pada 22 Jun 2015.
2. ↑  Hooper, William George (2008) [1st pub. 1903]. *Aether and Gravitation* [*Eter dan Kegravitian*] (dalam bahasa Inggeris). Medprintor. m/s. 224. ISBN 978-1-4505-8550-7. Dicapai pada 6 January 2020.
3. ↑  Tarlach, Gemma (18 November 2014). "20 Things You Didn't Know About... the North Pole" [20 Perkara Anda Tidak Tahu Tentang... Kutub Utara]. *Discover Magazine* (dalam bahasa Inggeris). Dicapai pada 6 Januari 2020.
4. ↑  Lovett, Richard A. (14 Mei 2013). "Climate change has shifted the locations of Earth's North and South Poles" [Perubahan iklim telah menganjak lokasi Kutub Utara dan Selatan Bumi] (dalam bahasa Inggeris). Scientific American. Dicapai pada 6 Januari 2019.
Ghanjah di pelabuhan Bombay (Mumbai) tahun 1909
Ghanjah menunjukkan hiasan pada hujung luan (*prow*)
**Ghanjah** (Arab: **غنجه**code: ar is deprecated ) juga dikenali sebagai *kotiya* di India, ialah sejenis dhow, kapal tradisional Arab. Ghanjah merupakan dhow besar yang digunakan untuk perdagangan.

Pemerian
--------

Ghanjah memiliki haluan yang lengkung dan perhiasan pada bahagian atas haluan ataupun luan. Ghanjah juga memiliki buritan dan galeri suku berukir. Panjang ghanjah lebih kurang 97 ka (30 m) dengan lunas sepanjang purata 15 m (49 ka), dan berat purata 215 ton. Ghanjah lazimnya mempunyai dua tiang layar dan layar agung menyendeng kepada bahagian luan kapal. Ghanjah menggunakan dua atau tiga layar lateen dan layar tambahan ditambah pada bahagian jongor dan layar tabur di atas layar tabur agung.

Ghanjah sering kali sukar dibezakan daripada baghlah sejenis dhow yang serupa — selain perhiasan di luan, ghanjah lazimnya lebih runcing daripada baghlah.

Sejarah
-------

Ghanjah digunakan secara meluas pada kurun-kurun lampau sebagai kapal dagang di Lautan Hindi, di antara pantai barat India dan semenanjung Arabia. Banyak ghanjah dibina di limbungan kapal tradisional di Oman dan Kerala di India.

Ghanjah digantikan oleh dhow jenis Bum, yang lebih senang dikemudi, pada abad ke-20.

Lihat juga
----------

* Dhow
* Baghlah

Rujukan
-------

1. ↑  Thabit A. J. Abdullah, *The Political Economy of Trade in Eighteenth-Century Basra*, SUNY series in the Social and Economic History of the Middle East , 2000, ISBN 978-0-7914-4808-3
2. ↑  Clifford W. Hawkins, *The dhow: an illustrated history of the dhow and its world*
3. ↑  Too Late to Document Dhows?
4. ↑  The Traditional Dhow
5. ↑  Gardiner, Robert (2001 [1998]). *The Victory of Seapower*. Caxton Editions. ISBN 1-84067-359-1. p. 89
6. ↑  The Traditional Dhow

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Ghanjah*** |

* Ghanjah and baghlah
* Hikoichi Yajima, *The Arab dhow trade in the Indian Ocean : preliminary report*
* Dhows
* Dhows of the Arabian Gulf - a brief introduction Diarkibkan 2010-11-01 di Wayback Machine
* The Historic Dhow
* The Dhow of Racing

Templat:Ship-type-stub
Dalam kalkulus, **hukum de l'Hôpital** (juga dipanggil **hukum Bernoulli**) menggunakan terbitan untuk membantu mengira limit atau had yang berkaitan dengan sesuatu fungsi. Limit tersebut biasanya pada asalnya sukar untuk ditentukan, tetapi dengan pengaplikasian rumus ini, seseorang dapat mencari limit tersebut dengan lebih mudah. Hukum ini telah dinamakan atas nama ahli matematik Perancis pada kurun ke-17 masihi Guillaume de l'Hôpital, yang telah menerbitkan hukum tersebut dalam bukunya *l'Analyse des Infiniment Petits pour l'Intelligence des Lignes Courbes* pada tahun 1696 (buku teks pertama untuk pembezaan dalam kalkulus). 

Namun, sesetengah orang percaya bahawa hukum tersebut telah dijumpai oleh ahli matematik Switzerland, Johann Bernoulli.

Hukum Asas
----------

Katakan *f(x)* adalah satu fungsi yang boleh dibezakan dan *f(x) = u(x)/v(x)*.

1. Jika :{\displaystyle \lim \_{x\to c}u(x)=\lim \_{x\to c}v(x)=0} , maka

{\displaystyle \lim \_{x\to c}{\frac {u(x)}{v(x)}}=\lim \_{x\to c}{\frac {u'(x)}{v'(x)}}\,}

  

2. Jika :{\displaystyle \lim \_{x\to c}u(x)=\lim \_{x\to c}v(x)=\pm \infty } , maka

{\displaystyle \lim \_{x\to c}{\frac {u(x)}{v(x)}}=\lim \_{x\to c}{\frac {u'(x)}{v'(x)}}\,}

  

3. Jika :{\displaystyle \lim \_{x\to \pm \infty }u(x)=\lim \_{x\to \pm \infty }v(x)=0} , maka

{\displaystyle \lim \_{x\to \pm \infty }{\frac {u(x)}{v(x)}}=\lim \_{x\to \infty }{\frac {u'(x)}{v'(x)}}\,}

  

4. Jika :{\displaystyle \lim \_{x\to \pm \infty }u(x)=\lim \_{x\to \pm \infty }v(x)=\pm \infty } , maka

{\displaystyle \lim \_{x\to \pm \infty }{\frac {u(x)}{v(x)}}=\lim \_{x\to \pm \infty }{\frac {u'(x)}{v'(x)}}\,}

Contoh
------

Di bawah adalah salah satu contoh yang melibatkan fungsi sinus dan bentuk 0/0:

{\displaystyle {\begin{aligned}\lim \_{x\to 0}\operatorname {sinc} (x)&=\lim \_{x\to 0}{\frac {\sin \pi x}{\pi x}}\\&=\lim \_{y\to 0}{\frac {\sin y}{y}}\\&=\lim \_{y\to 0}{\frac {\cos y}{1}}\\&=1.\end{aligned}}}

  

Berikut pula adalah contoh yang melibatkan ∞/∞:

{\displaystyle {\begin{aligned}\lim \_{x\to 0^{+}}x\ln x&=\lim \_{x\to 0^{+}}{\frac {\ln x}{1/x}}&=\lim \_{x\to 0^{+}}{\frac {1/x}{-1/x^{2}}}&=\lim \_{x\to 0^{+}}-x=0.\end{aligned}}}

Lihat Juga
----------

* Had dan keselanjaran (kalkulus)
* Pembezaan (kalkulus)

Nota Kaki
---------

1. ↑  O'Connor, John J. "De\_L'Hopital biography". *The MacTutor History of Mathematics archive*. Scotland: School of Mathematics and Statistics, University of St Andrews. Diarkibkan daripada yang asal pada 2015-05-06. Dicapai pada 21 December 2008. Unknown parameter `|coauthors=` ignored (`|author=` suggested) (bantuan)

Pautan Luar
-----------

* Hukum l'Hôpital di Planetmath Diarkibkan 2008-10-30 di Wayback Machine
* Hukum l'Hôpital di Mathworld
* Lebih Pemahaman Tentang Hukum l'Hôpital
**Hukuman merotan** atau **hukuman sebatan** ialah satu bentuk hukuman badan yang terdiri daripada beberapa pukulan (dikenali sebagai "sebatan" atau "potongan") dengan sebatang rotan yang biasanya diperbuat daripada rotan, biasanya dikenakan pada punggung pesalah yang terdedah atau berpakaian (lihat pukulan) atau tangan (di atas tapak tangan). Merotan pada buku jari atau bahu adalah lebih jarang berlaku. Sebat juga boleh disapu pada tapak kaki (sebat kaki atau bastinado). Saiz dan fleksibiliti rotan dan cara pemakaian, serta bilangan pukulan, sangat berbeza—dari beberapa pukulan ringan dengan rotan kecil merentasi tempat duduk seluar budak sekolah rendah, kepada maksimum 24, sangat keras, mencederakan bahagian punggung yang terdedah dengan rotan yang besar, berat, direndam sebagai hukuman kehakiman di beberapa negara Asia Tenggara.

Rujukan
-------

* Hardy, Janet (2004). *The Toybag Guide to Canes and Caning (Toybag Guide)*. San Francisco: Greenery Press. ISBN 1-890159-56-5.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Hukuman merotan*** |

* Video clips of judicial caning in Malaysia (warning – very graphic)
* Video clips of schoolboy caning in Singapore
* Corporal punishment in British schools at World Corporal Punishment Research
Hukum Lenz menyatakan bahawa arus teraruh yang terhasil sentiasa mengalir pada arah yang menentang perubahan yang menghasilkannya.
Hukum Lenz (disebut /ˈlɛnts/) dinamakan sempena nama ahli fizik Emil Lenz yang merumuskannya pada tahun 1834, menyatakan bahawa arah arus yang teraruh dalam suatu konduktor oleh medan magnet berubah sedemikian rupa sehingga medan magnet yang dicipta oleh arus induksi menentang medan magnet berubah awal.

Konsep Lenz
-----------

Apabila sebatang magnet digerakkan ke dalam atau keluar dari suatu solenoid, peraturan tangan kanan Fleming adalah tidak sesuai digunakan untuk menentukan arah arus teraruh di dalam gegelung solenoid. Dengan ini **hukum Lenz** digunakan untuk meramal arah arus teraruh di dalam solenoid.

Apabila kutub utara magnet digerakkan menghampiri solenoid, arus teraruh dalam solenoid menghasilkan suatu medan magnet, kutub utara magnet menentang gerakan magnet. Hal ini menyebabkan suatu daya tolakan wujud antara magnet dengan solenoid. Sekiranya magnet digerakkan supaya menjauhi solenoid, arus teraruh dalam solenoid menghasilkan suatu medan magnet untuk menarik magnet.

Hukum Lenz mematuhi prinsip keabadian tenaga. Dalam aruhan elektromagnet bagi sesuatu solenoid, kerja dilakukan oleh daya luar terhadap daya bertentangan dari gerakan magnet. Kerja terhadap daya tentangan magnet berubah menjadi tenaga elektrik.

Rujukan
-------

1. ↑  Lenz, E. (1834), "Ueber die Bestimmung der Richtung der durch elektodynamische Vertheilung erregten galvanischen Ströme", *Annalen der Physik und Chemie*, **107** (31), pp. 483–494. A partial translation of the paper is available in Magie, W. M. (1963), *A Source Book in Physics*, Harvard: Cambridge MA, pp. 511–513.
Dalam bidang gerakan spiritual kontemporari, **hukum tarikan** (bahasa Inggeris: *law of attraction*code: en is deprecated ) merupakan suatu fahaman yang berpendapat bahawa gaya pemikiran yang positif akan memberi ("menarik") perkara positif kepada seseorang, dan sebaliknya. Kepercayaan ini adalah berdasarkan pemikiran bahawa manusia serta pemikiran adalah diperbuat daripada suatu "tenaga tulen" dengan suatu tenaga dalaman mampu menarik tenaga serupa lalu memberi impak positif kepada diri, termasuk penambahbaikan kesihatan, kekayaan serta hubungan sosial peribadi. Walau bagaimanapun, pendapat ini tidak sahih secara saintifik, dan lazimnya dianggap sebagai suatu pseudosains (sains palsu).

Para pendukung hukum ini menggabungkan teknik penggambaran semula kognitif serta afirmasi serta penggambaran kreatif untuk menggantikan pemikiran "negatif" (bersifat mengehadkan atau merosakkan diri) dengan pemikiran "positif" (bersifat menguatkan motivasi diri). Suatu komponen utama falsafah ini ialah pendapat bahawa perubahan pemikiran negatif memerlukan seseorang untuk "merasai" (melalui penggambaran kreatif) bahawa perubahan-perubahan yang diingini telah berlaku. Gabungan pemikiran dan perasaan positif ini dikatakan akan membenarkan pengalaman dan peluang bersifat positif melalui penalaan dengan hukum tenaga ini.

Para pendukung biasanya merujuk kepada teori-teori saintifik untuk menegaskan sokongan mereka kepada teori ini, tetapi tiada kesahihan saintifik yang berjaya dibutkikan berkenaan hukum ini. Sebilangan para saintis telah mengutuk penyalahtafsiran konsep-konsep sains yang terbit daripada para pendukung.

Rujukan
-------

1. ↑  Whittaker, S. Secret attraction Diarkibkan 4 Mac 2016 di Wayback Machine, *The Montreal Gazette*, 12 Mei 2007.
2. ↑  Redden, Guy, "Magic Happens: A New Age Metaphysical Mystery Tour", *Journal of Australian Studies*: 101
3. ↑  Taylor, Travis S. (2010). *The Science Behind the Law of Attraction*. ISBN 978-1-4391-3339-2.
4. ↑  Cheung, Valen. *The LOA Skeptic: How to Think Scientifically About the Law of Attraction*.
5. ↑  Radford, Benjamin (3 Februari 2009). "The Pseudoscience of 'The Secret'". *Live Science*. Dicapai pada 31 Mac 2017.
6. ↑  Shermer, Michael (1 June 2007). "The (Other) Secret". *Scientific American*. **296** (6): 39. Bibcode:2007SciAm.296f..39S. doi:10.1038/scientificamerican0607-39. PMID 17663221.
7. ↑  Stenger, Victor J. "Cosmic Mind" (PDF). University of Colorado. m/s. 8–19. Diarkibkan daripada yang asal (PDF) pada 24 September 2015.
8. ↑  Leon Lederman; Dick Teresi (1993). *The God Particle: If the Universe is the Answer, What is the Question*. Houghton Mifflin Company. m/s. 189–198. ISBN 9780395558492.
9. ↑  Hansson, Sven Ove (26 August 2021). Zalta, Edward N. (penyunting). *The Stanford Encyclopedia of Philosophy*. Metaphysics Research Lab, Stanford University – melalui Stanford Encyclopedia of Philosophy.
***Lunar CRater Observation and Sensing Satellite*** (**LCROSS**) ialah sebuah kapal angkasa lepas robot kendalian NASA. Ia dilancarkan bersama dengan *Lunar Reconnaissance Orbiter* (LRO) pada 18 Jun 2009, sebagai sebahagian daripada *Lunar Precursor Robotic Program*, misi pertama Amerika Syarikat ke Bulan dalam tempoh 10 tahun. LCROSS dan LRO bersama-sama membentuk barisan hadapan kembalinya NASA ke Bulan, dan dijangka mempengaruhi keputusan kerajaan Amerika Syarikat sama ada untuk meneroka Bulan.

LCROSS direka untuk memerhatikan tahap atas roket Centaur yang telah digunakan, dengan jisim hentaman nominal 2,305 kg (5,081 lb), menghentam kawah Cabeus berhampiran kutub selatan Bulan. LCROSS mengalami pincang tugas pada 22 Ogos, menghabiskan separuh bahan bakarnya dan meninggalkan sedikit sekali sisa bahan bakar di kapal angkasa itu. Namun akhirnya, kapal angkasa ini berjaya menghentam Bulan pada 9 Oktober 2009, jam 11:31 UTC, diikuti pengesannya beberapa minit kemudian. Ia berjaya mengesan air di kawah kutub selatan Cabeus.

Keputusan
---------

### Kehadiran air

Pada 13 November 2009, NASA melaporkan beberapa garisan bukti bahawa air terdapat dalam kedua-dua kepulan wap sudut tinggi dan tirai lecitan yang terhasil oleh hentaman Centaur LCROSS. Kepekatan dan taburan air dan bahan lain memerluan analisis lanjut. Pengesahan tambahan diperoleh dari pancaran dalam spektrum ultraungu yang mempunyai sifat serpihan hidroksil, terhasil daripada pemecahan air oleh cahaya matahari.

### Imejan

Foto qamari LCROSS (23 Jun 2009)* Salah satu imej pertama LCROSS menggunakan kamera cahaya tampak semasa mendekati Bulan.Salah satu imej pertama LCROSS menggunakan kamera cahaya tampak semasa mendekati Bulan.
* Satu lagi imej Bulan menggunakan kamera cahaya tampak LCROSS.Satu lagi imej Bulan menggunakan kamera cahaya tampak LCROSS.
* Imej Bulan  dengan kamera inframerah LCROSS.Imej Bulan dengan kamera inframerah LCROSS.

Rujukan
-------

1. ↑  "LRO/LCROSS Press Kit v2" (PDF). NASA. Dicapai pada 2009-08-04.
2. ↑  "Lunar Precursor Robotic Program". NASA. Dicapai pada 2009-08-04.
3. ↑  "NASA's LCROSS Mission Changes Impact Crater". NASA. 2009-09-29. Dicapai pada 2009-09-29.
4. ↑  Stephen Clark (25 Ogos 2009). "Managers mull options after moon mission malfunction". Spaceflight Now.
5. ↑  Nasa team scours Moon crash data, BBC
6. 1 2 3  Dino, Jonas (13 November 2009). "LCROSS Impact Data Indicates Water on Moon" (dalam bahasa Inggeris). NASA. Dicapai pada 2009-11-14. Unknown parameter `|coauthors=` ignored (`|author=` suggested) (bantuan)
7. ↑  "Visible light camera image during lunar swingby". NASA. 2009-06-23. Dicapai pada 2009-08-10.
Jan Hus dibakar pada kayu pancang.
Tiga orang ahli sihir dibakar di Baden.
**Hukuman mati melalui pembakaran**, (juga dikenali sebagai dibakar hidup-hidup), memiliki sejarah yang panjang sebagai satu kaedah hukuman untuk jenayah-jenayah seperti penderhakaan, penyesatan dan penggunaan ilmu sihir (pembakaran, bagaimanapun tidak merupakan satu hukuman yang biasa dilakukan tidak seperti gantung, menindih, atau melemaskan sebagai satu hukuman ke atas ahli sihir).[*perlu rujukan*] Kaedah hukuman ini tidak disenangi di kalangan kerajaan pada akhir kurun ke-18; pada hari ini, hukuman ini dianggap sebagai hukuman kejam dan tidak biasa. Bentuk-bentuk hukuman tertentu dengan pembakaran di mana tertuduh akan diikat pada kayu pancang yang besar dikenali sebagai **pembakaran pada kayu pancang**.
Berdasarkan Talmud, "pembakaran" yang dinyatakan di dalam Bible dilakukan dengan mencairkan timah dan menuangnya ke dalam kerongkong orang dituduh, menyebabkan kematian serta merta.

Lihat juga
----------

* Penyihiran
* Akta Ahli Sihir

Rujukan
-------

1. ↑  In *Wilkerson v. Utah* (1878, pertaining to methods of capital punishment), the United States Supreme Court commented that drawing and quartering, public dissecting, burning alive and disemboweling would constitute cruel and unusual punishment while determining that death by firing squad was as legitimate as the common method of that time, hanging.

Pautan luar
-----------
**Krisis politik Terengganu** berlaku apabila Dato' Seri Haji Ahmad bin Said dikatakan akan ditamatkan perkhidmatannya oleh Kerajaan Persekutuan selepas kontrak sebagai Menteri Besar selama 2 tahun telah tamat. Sebelum ini, Ahmad Said enggan mengulas mengenai perkara tersebut, tetapi pada 12 Mei 2014, rakyat negeri Terengganu dikejutkan dengan berita Ahmad Said meletak jawatan sebagai Menteri Besar sekaligus menghantar surat keluar parti kepada Setiausaha Agung UMNO, Tengku Adnan Tengku Mansor bersama-sama dengan ADUN Ajil, Ghazali bin Taib berkuatkuasa serta merta. 

Perkara tersebut menyebabkan kerusi yang dipegang oleh Barisan Nasional dan Pakatan Rakyat menjadi sama iaitu masing-masing 15 kerusi dan 2 lagi dipegang oleh ADUN Bebas.

Datuk Ahmad Razif Abdul Rahman mengangkat sumpah sebagai Menteri Besar Terengganu yang baru pada malam 12 Mei 2014.

Pada 13 Mei 2014, ADUN Bukit Besi, Rosli Daud mengumumkan keluar dari parti UMNO sebahagian dari parti komponen Barisan Nasional dan menjadi wakil rakyat bebas sekaligus menjadikan bilangan kerusi DUN bagi Barisan Nasional telah menjadi 14 buah kerusi, Pakatan Rakyat yang diwakili oleh PAS dan PKR 15 kerusi dan Bebas 3 kerusi. Hal ini menafikan kerajaan Terengganu yang ditadbir oleh Barisan Nasional sebagai majoriti dalam kerusi Dewan Undangan Negeri Terengganu.

### Menyertai semula UMNO

Walau bagaimanapun, ADUN Bukit Besi, Rosli Daud menyertai semula UMNO pada malam 13 Mei 2014 setelah berlakunya perjumpaan antara mereka kesemuanya dengan Perdana Menteri, Datuk Seri Mohd Najib bin Tun Abdul Razak. Dan pada keesokan harinya, ADUN Ajil, Ghazali Taib dan ADUN Kijal dan juga bekas Menteri Besar Terengganu, Dato' Seri Haji Ahmad bin Said juga menyertai semula UMNO.

Rujukan
-------

1. ↑  Ahmad Said enggan ulas isu pertukaran MB.
2. ↑  Ahmad Said letak jawatan Menteri Besar Terengganu.
3. ↑  "Ahmad Said letak jawatan, pengganti angkat sumpah malam ini". Diarkibkan daripada yang asal pada 2014-05-13. Dicapai pada 2014-05-13.
4. ↑  "ADUN Bukit Besi keluar parti". Diarkibkan daripada yang asal pada 2014-05-13. Dicapai pada 2014-05-13.
5. ↑  Adun Bukit Besi tarik balik surat keluar UMNO
6. ↑  Ahmad Said dan Ghazali menyertai semula UMNO
7. ↑  "Ahmad Said kembali ke pangkuan UMNO". Diarkibkan daripada yang asal pada 2014-05-14. Dicapai pada 2014-05-15.
**Itaipava Arena Pernambuco** adalah stadium pelbagai guna baru di pinggir bandar Barat Kawasan metropolitan Recife, di São Lourenço da Mata, Brazil. Apabila siap kelak, ia akan digunakan kebanyakannya untuk bola sepak perlawanan dan akan digunakan untuk menjadi tuan rumah perlawanan semasa Piala Dunia FIFA 2014. Stadium ini akan mempunyai kapasiti sebanyak 46.160 orang. Pada tahun 2012 Clube Náutico Capibaribe, salah satu daripada tiga kelab bola sepak profesional di kawasan metro Recife, yang ditandatangani ke dalam perjanjian untuk menjadi pemilik sebahagian daripada stadium baru. Bermula pada Julai 2013, Clube Náutico Capibaribe akan memainkan semua permainan rumah mereka di Itaipava Arena Pernambuco.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Itaipava Arena Pernambuco*** |

* Official Website Diarkibkan 2013-06-23 di Wayback Machine
* www.odebrechtnacopa.com.br
* www.cidadedacopa.com.br
* Stadium Guide Profile

Koordinat: 8°2′24″S 35°00′29″W﻿ / ﻿8.04000°S 35.00806°W﻿ / -8.04000; -35.00806

|  |
| --- |
| *Rencana ini adalah sebuah artikel tunas. Anda dapat membantu Wikipedia dengan mengembangkannya.* |
John Vianney
**Jean-Baptist-Marie Vianney** (8 Mei 1786, Dardilly - 4 Ogos 1859, Ars-sur-Formans, Perancis (umur 73), atau lebih dikenali sebagai **John Vianney**, adalah seorang pembaptis Perancis.

Biografi
--------

John Vianney telah dilahirkan pada tahun 1786, di sebuah perkampungan kecil di negara Perancis. Bapanya seorang petani. Semasa Jean meningkat dewasa, dia telah bekerja membantu ibu bapanya di ladang. Jean tidak dapat pergi ke sekolah kerana keluarganya miskin. Ketika berumur 16 tahun, beliau memberitahu ibu bapanya tentang keinginannya untuk menjadi seorang imam. Pada mulanya bapanya menolak kehendaknya, tetapi kemudian beliau ubah fikiran, lalu beliau memasuki Seminari di bandar Lyons.

Semasa berada di seminari, Jean menghadapi masalah dalam pelajarannya. Ini disebabkan dia tidak berpeluang untuk bersekolah semasa dia masih muda. Dia belajar dengan bersungguh-sungguh tetapi dia selalu gagal dalam peperiksaannya. Oleh sebab itu dia diminta supaya meninggalkan seminari. Walau bagaimanapun, seorang imam, Paderi Balley, dari kampung berdekatan, menasihatinya tidak putus asa, serta mengajar Jean. Lapan tahun kemudian, Jean ditahbiskan menjadi imam.

Setelah ditahbis, paderi tersebut menjadi imam paroki di Ars. Ramai orang tinggal di sana sehingga tidak berminat untuk datang ke gereja, serta menyusahkan mereka hidup. Beliau tidak berputus asa. Jean berdoa, berpuasa, melawat rumah, mengajar katekimus, menderma dan meluangkan masa untuk mendengar pengakuan dosa. Beliau melakukan ini selama 25 jam. Akhirnya orang di sana mengagumi beliau disebabkan cara hidup yang sederhana. Mereka juga mulai mengubah cara hidup dan selalu datang ke gereja.

Beliau meninggal dunia pada 1859, pada ketika berusia 73 tahun.

Pautan luar
-----------

* Santoantonius.blogspot.com
* John Vianney--Cure d'Ars

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Komunalisme** boleh ditakrifkan sebagai teori yang masyarakatnya yang dibahagikan kepada banyak komun yang kecil dan berasingan, dengan negara hanya merupakan pergabungan komun-komun itu. Di banyak kawasan di dunia, "komunalisme" merupakan sebuah istilah yang moden yang memerikan berbagai-bagai gerakan dan teori sosial yang menumpukan komuniti. Ia boleh berbentuk kehidupan komunal atau harta komunal, antara lain. 

"Komunalisme" seringnya dikaitkan dengan berbagai-bagai cabang sosialisme, khususnya komunisme dan lebih khusus lagi, komunisme agama atau komunisme primitif, serta kebanyakan falsafah anarki. Ia kekadang dikatakan mengutamakan kepentingan komuniti berbanding dengan kepentingan perseorangan tetapi ini biasanya dilakukan atas prinsip bahawa sesuatu komuniti wujud untuk memanfaatkan anggota-anggota yang menyertainya dan justera, cara yang terbaik untuk memastikan kepentingan seseorang anggota adalah menerusi kepentingan komuniti.

Komunalisme di subbenua India
-----------------------------

Rencana utama: Komunalisme (Asia Selatan)
Di subbenua India, istilah "komunalisme" membawa pengertian yang lain, iaitu sektarianisme agama atau lebih khusus lagi, sektarianisme keetnikan, yang menggalakkan keganasan komunal yang didukung oleh gerakan politik.

Rujukan
-------

1. ↑  What is Communalism? The Democratic Dimension of Anarchism by Murray Bookchin

Lihat juga
----------

* Komunitarianisme
* Munisipalisme Libertarian
* Murray Bookchin
Di dalam nama orang Filipina, nama tengah atau  nama keluarga sebelah ibunya ialah *Livioko* dan nama keluarga sebelah bapanya ialah *Atienza*.
Lito Atienza
**Jose** "**Lito** "**Livioko Atienza Jr.** (lahir 10 Ogos 1941) ialah seorang ahli politik Filipina yang bertugas sebagai Wakil senarai Parti untuk Buhay sejak 2013, dan sebagai Timbalan Speaker Dewan sejak November 2020. Beliau sebelum ini berkhidmat sebagai Setiausaha Alam Sekitar dan Sumber Asli dari tahun 2007 hingga 2009 dalam pentadbiran Presiden Gloria Macapagal Arroyo. Beliau juga berkhidmat tiga kali berturut-turut sebagai Datuk Bandar Manila dari tahun 1998 hingga 2007.

Beliau telah menjadi hos siri televisyen *Maynila* sejak 1998.

Rujukan
-------

1. ↑  "Atienza joins Buhay party-list". *ABSCBNNews.com*. September 8, 2012.
2. ↑  Lo, Ricky (April 13, 2019). "Maile, the silent Atienza". *Philstar.com*.

Pautan luar
-----------

* Bandar Manila

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
**KD Renchong** merupakan kapal perang tentera laut Malaysia jenis kapal peronda kelas "Kris" yang sentiasa bersedia mempertahankan negara Malaysia. KD Renchong memenuhi keperluan pertahanan laut Malaysia dari kapal-kapal musuh. 

KD Renchong merupakan kapal peronda yang bertempat di Sandakan, Sabah. Ia kemudiannya diserahkan kepada Agensi Penguatkuasaan Laut Malaysia pada 27 Jun 2006.

Kapal lain dalam kelas yang sama dengan KD Renchong adalah KD Kris, KD Sundang, KD Badek, KD Renchong, KD Tombak, KD 1967, KD Lembing, KD Serampang, KD Panah, KD Kerambit, KD Beladau, KD Kelewang, KD Rentaka, KD Sri Perlis, dan KD Sri Johor.

Kapal dalam kelas "Kris" memiliki seseran 96 tan piwaian, 109 tan muatan penuh. Ia sepanjang 31.4 meter dengan kelebaran 6 m dan ketinggian 1.7 m

Ia memiliki kemudahan 10 bunk di mes belakang, 6 bunk di mes hadapan, 4 bunk untuk senior rate, 1 untuk CO dan 2 untuk XO dan NO. Bilangan kemudahan yang sedia ada adalah 23 orang.

|  |
| --- |
|  |

Torpedo
-------

KD Renchong tidak dilengkapi dengan sebarang persenjataan torpedo.

Peluru Berpandu
---------------

KD Renchong tidak dilengkapi dengan sebarang persenjataan peluru berpandu.

Meriam
------

KD Renchong dilengkapi dengan persenjataan 2 meriam 40/70 mm Bofors. Ia juga dilengkapi dengan Mesingan Kegunaan Umum (GPMG-General Purpose Machine Gun) belt-fed 7.62 mm.

Penangkis langkah balas
-----------------------

KD Renchong tidak dilengkapi dengan sebarang pertahanan pelancar umpan, sebaliknya menggunakan kelajuaannya bagi mempertahankan diri.

Pengesan
--------

KD Renchong dilengkapi dengan Radar DECCA TM 616, COLLINS 618T HF Transceiver dan RACAL PTR 171 UHF Transceiver.

Tujahan
-------

Ia memiliki 2 enjin MTU MD655/18 diesel 3,580 kuasa kuda dengan dua gandar yang mampu menghasilkan kelajuan 27 knots. Ia memiliki julat perkhidmatan sejauh 3,074 KM pada kelajuan 14 knot.

Penerbangan
-----------

Tiada

Pautan luar
-----------

* Four Navy vessels handed over to agency Diarkibkan 2008-05-11 di Wayback Machine
* REGISTER OF RMN DECOMMISSIONED SHIPS[*pautan mati kekal*]
**KD Tombak** merupakan kapal perang tentera laut Malaysia jenis kapal peronda kelas "Kris" yang sentiasa bersedia mempertahankan negara Malaysia. KD Tombak memenuhi keperluan pertahanan laut Malaysia dari kapal-kapal musuh. 

KD Tombak merupakan kapal peronda yang bertempat di Sandakan, Sabah. Ia kemudiannya diserahkan kepada Agensi Penguatkuasaan Laut Malaysia pada 27 Jun 2006.

Kapal lain dalam kelas yang sama dengan KD Tombak adalah KD Kris, KD Sundang, KD Badek, KD Renchong, KD Tombak, KD 1967, KD Lembing, KD Serampang, KD Panah, KD Kerambit, KD Beladau, KD Kelewang, KD Rentaka, KD Sri Perlis, dan KD Sri Johor.

Kapal dalam kelas "Kris" memiliki seseran 96 tan piwaian, 109 tan muatan penuh. Ia sepanjang 31.4 meter dengan kelebaran 6 m dan ketinggian 1.7 m

Ia memiliki kemudahan 10 bunk di mes belakang, 6 bunk di mes hadapan, 4 bunk untuk senior rate, 1 untuk CO dan 2 untuk XO dan NO. Bilangan kemudahan yang sedia ada adalah 23 orang.

|  |
| --- |
|  |

Torpedo
-------

KD Tombak tidak dilengkapi dengan sebarang persenjataan torpedo.

Peluru Berpandu
---------------

KD Tombak tidak dilengkapi dengan sebarang persenjataan peluru berpandu.

Meriam
------

KD Tombak tidak dilengkapi dengan sebarang persenjataan meriam.

Penangkis langkah balas
-----------------------

KD Tombak tidak dilengkapi dengan sebarang pertahanan pelancar umpan, sebaliknya menggunakan kelajuaannya bagi mempertahankan diri.

Pengesan
--------

KD Tombak dilengkapi dengan Radar DECCA TM 616, COLLINS 618T HF Transceiver dan RACAL PTR 171 UHF Transceiver.

Tujahan
-------

Ia memiliki 2 enjin MTU MD655/18 diesel 3,580 kuasa kuda dengan dua gandar yang mampu menghasilkan kelajuan 27 knots. Ia memiliki julat perkhidmatan sejauh 3,074 KM pada kelajuan 14 knot.

Penerbangan
-----------

Tiada

Pautan luar
-----------

* Four Navy vessels handed over to agency Diarkibkan 2008-05-11 di Wayback Machine
* REGISTER OF RMN DECOMMISSIONED SHIPS[*pautan mati kekal*]